A mesma denominación d'a nacionalidat bosniana musulmana ye questionable. Bi ha musulmans de luenga serbo-crovata tamién en Herzegovina, sobre tot en as ciudatz d'a ribera d'o río Neretva. Os musulmans de luenga serbo-crovata d'o Sanchac de Novi Pazar no han teniu guaire relación con os de Bosnia y Herzegovina, y os musulmans de luenga serbo-crovata d'o Kosovo y Macedonia son serbos islamizaus que encara se consideran serbos. Tito introdució a denominación de musulmans pa esta nacionalidat que tampoco yera acertau de tot porque os albaneses que i heba en Yugoslavia son musulmans y porque a nacionalidat "musulmana" yera a que presentaba o mayor porcentache d'ateus.